
****

**REPUBLIKA HRVATSKA**

**KARLOVAČKA ŽUPANIJA**



**OPĆINA LASINJA**

**OPĆINSKO VIJEĆE**

KLASA:021-05/13-02/42

URBROJ:2133/19-02/13-01

Lasinja, 17.prosinca 2013.

Temeljem članka 17.Statuta općine Lasinja (Glasnik Karlovačke županije br.06/13 i Glasnik Općine Lasinja 01/13), Općinsko vijeće općine Lasinja na 05.redovnoj sjednici održanoj dana 17.12.2013.godine, donijelo je

**P R O G R A M**

**javnih potreba u sportu i kulturi na području**

**općine Lasinja za 2014.g.**

**A) JAVNE POTREBE U ŠPORTU**

# I.

Pod javnim potrebama u sportu podrazumijevaju se aktivnosti, poslovi i djelatnosti koje su od značaja Općine Lasinja i to:

- poticanje i promicanje sporta

- provođenje dijela programa tjelesne i zdravstvene i kulture djece i mladeži

(izvannastavna i izvanškolska aktivnost učenika)

- djelovanje sportskih saveza i zajednica sportskih udruga u općini

- trening, organiziranje i provođenje sustava domaćih natjecanja te opća i

posebna zdravstvena zaštita sportaša

- sportsko-rekracijske aktivnosti građana, kao i druge sportske aktivnosti koje

su u funkciji unapređenja i čuvanja zdravlja i postizanja psihofizičke sposo-

bnosti građana

- tjelesna kultura i sportske aktivnosti invalida i drugih osoba oštećena

zdravlja

- održavanje i izgradnja objekata od značaja za općinu Lasinja

- stručni rad u sportu te obrazovna i informacijska djelatnost u sportu što

predstavlja osnovu ili je u realizaciji javnih potreba

# II.

Programom zadovoljavanja javnih potreba u sportu, sukladno odredbama Zakona o sportu, utvrđuju se korisnici, visina te namjena sredstava koja su Proračunom općine Lasinja namijenjena za financiranje javnih potreba u sportu na području Općine Lasinja.

# III.

Za potrebe zadovoljenja javnih potreba u sportu za 2014.g., u Proračunu Općine Lasinja predviđena su novčana sredstva u ukupnom iznosu od **25.000,00 kn** i to za:

- sufinanciranje sportskih aktivnosti Sportskog društva "Lastavica"-**5.000,00**

**kn**

- sufinanciranje sportskih aktivnosti Sportskog društva "Desni Štefanki" -

**5.000,00 kn**

- sufinanciranje sportskih aktivnosti Sportsko ribolovnog kluba "ŠTUKA" –

**5.000,00 kn**

- sufinanciranje aktivnosti Lovačkog društva “Šljuka” – **5.000,00 kn**

- sufinanciranje športskih aktivnosti sportaša sa područja općine Lasinja koji

aktivno sudjeluju u športskim društvima i klubovima izvan općine Lasinja –

**5.000,00 kn**

**B) JAVNE POTREBE U KULTURI**

# IV.

Zadovoljavanje javnih potreba u kulturi za koje će se sredstva osigurati u Proračunu općine Lasinja su kulturne djelatnosti, manifestacije i programi od interesa za općinu.

Općina Lasinja će poticati i podržavati programe udruga i ostala društva koja djeluju na području općine te druge organizacije u kulturi, zatim programe zaštite i očuvanja kulturnih dobara i sakralnih objekata, poticanje kulturno umjetničkog amaterizma te izgradnju, rekonstrukciju, sanaciju i adaptaciju objekata kulture od interesa za općinu.

Za sve iskazane potrebe u kulturi, općina će financijski pratiti sredstvima iz svog proračuna, a osobito one programe koji su od posebnog interesa za općinu.

# V.

Općina Lasinja će u 2014.g., financijski podržavati Kulturno umjetničko društvo "Antun Klasinc", koje djeluje kroz sekciju pjevačkog zbora, tamburašku i folklornu sekciju, puhački orkestar i dječju skupinu, za čije su aktivnosti i potrebe sredstva planirana u iznosu od **50.000,00 kn.**

U sklopu toga, podržat će se sudjelovanje svih sekcija i skupina KUD-a na raznim natjecanjima i smotrama koje će se održavati na državnoj, županijskoj i lokalnoj razini.

# Općina će sve aktivnosti KUD-a i drugih udruga i ustanova koje se pojave

# u općini, financirati isključivo na temelju plana i programa istih za tekuću godinu. Općina će podržati i sve druge kulturno-zabavne manifestacije koje će se odvijati na području općine Lasinja, a koje će se isticati kvalitetom svog programa.

# VI.

U sklopu programa zaštite kulturnih dobara na području općine Lasinja

izvršiti će se obnova i sanacija spomenika kulture i vjerskih građevina, uređenje spomen obilježja u Lasinji te će se pristupiti uređenju i drugih postojećih objekata.

**VII.**

Plan i raspored korištenja sredstava u kulturi, utvrdit će općinski načelnik, svojom posebnom odlukom.

**C) PRIJELAZNE I ZAVRŠNE ODREDBE**

# VIII.

Realizacija ovog Programa provodit će se na način, da se određena financijska sredstva prenesu korisnicima za koje su namijenjena i to na temelju Programa aktivnosti za tekuću godinu svakog društva, a sukladno odredbama Odluke o izvršavanju Proračuna općine Lasinja za 2014.g., odnosno u skladu s postotkom izvršenja poreznih i neporeznih prihoda proračuna.

**IX.**

Ovaj Program će se objaviti u Glasniku Općine Lasinja, a primjenjivat će se od 01.siječnja 2014.godine.

**PREDSJEDNIK OPĆINSKOG VIJEĆA**

**Mirko Jušinski**